เร็ว..แรงทะลุนรก 4: ยกทีมซิ่ง แรงทะลุไมล์

เร็ว..แรงทะลุนรก 4: ยกทีมซิ่ง แรงทะลุไมล์ () หรือ Fast and Furious 4 เป็นภาพยนตร์โลดโผน/อาชญากรรมลำดับที่ 4 ในชุด เดอะฟาสต์แอนด์เดอะฟิวเรียส แต่ในเนื้อเรื่องจะเป็นเหตุการณ์ต่อจากภาค 2 ออกฉายเมื่อวันที่ 2 เมษายน 2552 เขียนบทภาพยนตร์โดย คริส มอร์แกน กำกับภาพยนตร์โดย จัสติน ลิน นำแสดงโดยวิน ดีเซลและพอล วอล์กเกอร์

เรื่องย่อ 
เป็นเวลานาน 8 ปีแล้วนับแต่ที่โดมินิค โทเร็ตโต้ (ดีเซล) อดีตนักเลงหัวไม้ ขับรถข้ามชายแดนเม็กซิโก และกลายเป็นพวกหนีเข้าเมือง บัดนี้ ดอมอาศัยอยู่ในบ้านหลังเล็ก ๆ ริมชายหาดในสาธารณรัฐโดมินิกัน และใช้ชีวิตแบบที่ต้องคอยหลบหนี อยู่กับเล็ตตี้ (ร็อดริเกซ) หนึ่งเดียวจากอดีตของเขา ดอมพยายามเริ่มต้นชีวิตใหม่ แต่เขารู้ดีว่าทางการยังตามล่าเขาอยู่ 

เมื่อการตายอันน่าเศร้าของคนที่เขารัก ทำให้เขาต้องเดินทางกลับมายังแอลเอ ดอมได้พบกับชายที่เป็นทั้งเพื่อนรักและศัตรูของเขาอย่างเจ้าหน้าที่ไบรอัน โอคอนเนอร์ (วอล์กเกอร์) เมื่อพวกเขาถูกสถานการณ์บีบให้ต้องเผชิญหน้ากับศัตรูที่มีร่วมกัน นั่นก็คือเจ้าพ่อค้ายาวิปริตที่กำลังขนยาร้ายเข้าอเมริกา ดอมและไบรอันต้องสร้างความไว้วางใจต่อกันขึ้นมาใหม่ ถ้าพวกเขาอยากเอาชนะศัตรู และล้างแค้นให้กับเหตุโศกนาฏกรรมที่ศัตรูตัวร้ายกระทำต่อครอบครัวเล็ก ๆ ของพวกเขา

การแทรกซึมเข้าไปในเครือข่ายผิดกฎหมาย หมายถึงการแทรกซึมเข้าไปในกลุ่มโจรที่ขนเฮโรอีนเกรดเอข้ามชายแดนจากเม็กซิโก ผ่านมายังอุโมงค์ที่รถแทบวิ่งผ่านไม่ได้ ลัดเลี้ยวเลาะเข้าไปในถ้ำต่าง ๆ ชายสองคนอันได้แก่ แคมโพส (จอห์น ออร์ทิซ) และฟีนิกซ์ (ลาซ อลอนโซ) คือคนเพียงกลุ่มเดียวที่สามารถจัดเตรียมสิ่งที่ดอมและไบรอันต้องการ และคำตอบที่พวกเขาตามหาอยู่ 

เมื่อดอม, มีอา (บรูว์สเตอร์) น้องสาวของเขา และไบรอัน ได้กลับมาสัมผัสความผูกพันแบบครอบครัวที่เคยพังทลายไปเมื่อหลายปีก่อน พันธมิตรที่ไม่น่าจะเกิดขึ้นได้กลุ่มนี้พบว่าพวกเขาต้องเล่นเอาล่อเอาเถิดในการซิ่งที่นำพาพวกเขาไปถึงจุดหมายปลายทาง บัดนี้ จากการปล้นขบวนรถคอนวอยในย่านชนบทที่เต็มไปด้วยภูเขาของสาธารณรัฐโดมินิกัน จนถึงอุโมงค์ที่คดเคี้ยวตัดผ่านทะเลทรายของเม็กซิโก ชายสองคนนี้ต้องหาหนทางที่ดีที่สุดที่จะแก้แค้น นั่นก็คือการผลักดันขอบเขตจำกัดของทุกอย่างที่เป็นไปได้เมื่อพวกเขานั่งอยู่หลังพวงมาลัย

นักแสดง

 วิน ดีเซล รับบท โดมินิก ทอเร็ตโต
 พอล วอล์กเกอร์ รับบท ไบรอัน โอคอนเนอร์
 มิเชลล์ ร็อดริเกซ รับบท เล็ตตี โอติซ
 จอร์ดาน่า บรูว์สเตอร์ รับบท มีอา ทอเร็ตโต
 กัล กาด็อต รับบท จีเซล ยาชาร์
 ซุง กัง รับบทเป็น ฮาน ซึล-โอ
 จอห์น โอติซ รับบท อาร์ทูโร บรากา/รามอน แคมปอส
 ลาซ อลองโซ รับบท ฟีนิกซ์ คัลเดรอน

อ้างอิง

แหล่งข้อมูลอื่น 
 
 
 

ฟาสต์แอนด์ฟิวเรียส
ภาพยนตร์อเมริกัน
ภาพยนตร์ที่ออกฉายในปี พ.ศ. 2552
ภาพยนตร์ปฐมบท
ภาพยนตร์โดยยูนิเวอร์แซลพิกเจอส์
ภาพยนตร์ภาษาอังกฤษ
ภาพยนตร์ที่ถ่ายทำในลอสแอนเจลิส
ภาพยนตร์ที่ถ่ายทำในนครนิวยอร์ก
ภาพยนตร์โลดโผน
ภาพยนตร์ระทึกขวัญ
ภาพยนตร์เกี่ยวกับแก๊งค้ายาเสพติดเม็กซิโก
ภาพยนตร์ที่มีฉากในโคเรียทาวน์ (ลอสแอนเจลิส)